**НАЦРТ**

 **Општинска управа општине Кнић**, на основу члана 52. став 1. тачка 1. Закона о локалној самоуправи („Службени гласник РС“, бр. 129/07, 83/2014 – др. закон и 101/2016 – др. Закон и 47/2018), члана 69. став 1. тачка 1. Статута општине Кнић („Службени гласник општине Кнић“, број 1/19) и члана 11. став 1. тачка 1. Одлуке о Општинској управи општине Кнић (“Службени гласник општине Кнић“, бр. 1/08**,** 17/2014 и 14/2015)

**П р е д л а ж е**

 **Општинском Већу општине Кнић,** дана седници од \_\_\_\_\_\_\_\_\_ 2020. године, на основу члана 46. став 1. тачка 1) Закона о локалној самоуправи („Сл. гласник РС“, бр 129/07, 83/2014 – др. закон и 101/2016 – др. Закон и 47/2018), члана 58. став 1. тачка 1) Статута општине Кнић („Службени гласник општине Кнић“, број 1/19), члана 7. став 1. тачка 1) Одлуке о Општинском већу (“Службени гласник општине Кнић“, број 1/08) члана 29. и члана 30. став 7. Пословника о раду Општинског већа општине Кнић (“Службени гласник општине Кнић“, бр. 1/09) донесе,

**З а к љ у ч а к**

 **Предлаже се Скупштини општине Кнић**, да на седници од \_\_\_\_\_\_\_\_\_\_\_\_\_2020. године, на основу члана 32. став 1. тачка 13) Закона о локалној самоуправи („Сл. гласник РС“, бр 129/07, 83/2014 – др. закон и 101/2016 – др. Закон и 47/2018 ), члана 6. става 1. тачке 3), а у вези са чланом 60., члана 11. Закона о финансирању локалне самоуправе („Сл. гласник РС“, бр. 62/06, 47/11, 93/12, 99/13, 125/14, 95/15, 83/16, 91/16,104/16. др. закон, 96/17 и 89/2018 – усклађ. дин износи, 86/2019-усклађени дин. износи и 126/2020 – усклађени дин. износи),, члана 37. став 1. тачка 3) Статута општине Кнић („Службени гласник општине Кнић“, број 1/19), донесе

**ОДЛУКУ**

**о изменама и допунама Одлуке о локалним комуналним таксама за територију општине Кнић**

**Члан 1.**

 Мења се Тарифни број 1. у Таксеној тарифи Одлуке о локалним кумуналним таксама за територију општине Кнић („Службени гласник општине Кнић“, бр.29/2018), и гласи:

 „Просечна зарада по запосленом остварена на територији јединице локалне самоуправе у периоду јануар – август године која претходи години за коју се утврђује комунална такса за истицање фирме, према подацима Републичког органа надлежног за послове статистике, представља основ за утврђивање таксе предузетницима и правним лицима која су у претходној пословној години остварили приход преко 50.000.000,00 динара.

 Правна лица која су према закону којим се уређује рачуноводство разврстана у средња правна лица, као и предузетници и мала правна лица која имају годишњи приход преко 50.000.000,00 динара (осим предузетника који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека), фирмарину плаћају на годишњем нивоу до две просечне зараде.

 Правна лица која су према закону којим се уређује рачуноводство разврстана у велика правна лица (осим предузетника који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека), фирмарину плаћају на годишњем нивоу до три просечне зараде.

 Правна лица која су према закону којим се уређује рачуноводство разврстана у велика, средња и мала правна лица, у смислу закона којим се уређује рачуноводство и предузетници, а обављају делатности банкарства, осигурања имовине и лица, производње и трговине нафтом и дериватиме нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина коцкарница, кладионица, бинго сала и пружања коцкарских услуга и ноћних барова и дискотека, фирмарину плаћају на годишњем нивоу највише до десет просечних зарада.

 Остварена просечна зарада по запосленом на територији општине Кнић у периоду јануар – август 2020. године, према подацима Републичког завода за статистику износи 67.472,00 динара.

Локалну комуналну таксу за истицање фирме на пословном простору плаћају:

1. Предузетници који имају годишњи приход преко 50.000.000,00 динара, (осим предузетника који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека), локалну комуналну таксу за истицање фирме на пословном простору плаћају на годишњем нивоу у износу од 21.276,00 динара.

2. Правна лица која су у смислу закона којим се уређује рачуноводство разврстана у микро и мала, која имају годишњи приход преко 50.000.000,00 динара, (осим правних лица који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека), локалну комуналну таксу за истицање фирме на пословном простору плаћају на годишњем нивоу у износу од 29.400,00 динара.

3. Правна лица која су према закону којим се уређује рачуноводство расврстана у средња правна лица, који имају годишњи приход преко 50.000.000,00 динара, (осим правних лица који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека) плаћају локалну комуналну таксу за истицање фирме на пословном простору у годишњем износу од 45.038,00 динара.

4. Правна лица која су према закону којим се уређује рачуноводство расврстана у велика правна лица, (осим правних лица који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека) плаћају локалну комуналну таксу за истицање фирме на пословном простору у годишњем износу од 59.904,00 динара.

5. Правна лица која су према закона којим се уређује рачуноводство разврстана у велика, средња и мала правна лица и предузетници а обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека, локалну комуналну таксу за истицање фирме плаћају на годишњем нивоу и то:

|  |  |
| --- | --- |
| **Шифра делатности**  | **Годишњи износ таксе у динарима** |
| H53.10 Поштанске активности јавног сервиса | 139.000,00 |
| J61.10 Кабловске телекомуникацијеЈ61.20 Бежичне телекомуникације | 370.000,00 |
| K64.19 Остало монетарно посредовањеК64.1 Монетарно посредовање | 143.340,00 |
| K65.12 Неживотно осигурање; К65.11 Животно осигурање | 143.340,00 |
| G47.30 Трговина на мало моторним горивима у специјализованим продавницама | 132.000,00 |
| D35.1 Производња, пренос и дистрибуција електричне енергије; D35.11 Производња електричне енергије;D35.13 Дистрибуција електричне енергије; D35.14 Трговина електричном енергијом; D35.12 Пренос електричне енергије; D35.22 Дистрибуција гасовитих горива гасоводом; D35.23 Трговина гасовитим горивима преко гасоводне мреже | 444.000,00 |
| B06.10 Експлоатација сирове нафте | 132.000,00 |
| C23.51 Производња цемента | 108.000,00 |
| G46.35 Трговина на велико дуванским производима | 108.000,00 |
| R92.00 Коцкање и клађење | 264.000,00 |
| Све делатности из сектора I (56.3, 56.30) које се односе на услуге ноћних барова и дискотека | 264.000,00 |

 Предузетници и правна лица која су у смислу закона којим се уређује рачуноводство разврстана у микро и мала, а имају годишњи приход до 50.000.000,00 динара, (осим предузетника и правних лица који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, коцкарница, бинго сала и пружања коцкарских услуга и ноћних барова и дискотека), не плаћају локалну комуналну таксу за истицање фирме на пословном простору.

 Под фирмом се подразумева сваки истакнути назив или име које упућује на то да таксени обвезник обавља делатност, без обзира да ли је назив истакнут на објекту, дворишту, степеништу, улазним вратима, поштанском сандучету или било ком другом делу објекта у коме се налазе пословне просторије таксеног обвезника.

 Ако се на једном пословном објекту налази више истакнутих фирми истог обвезника, такса се плаћа само за једну фирму.

 За сваку фирму истакнуту ван пословног објекта плаћа се такса за сваку истакнуту фирму.

 Под делатностима из овог тарифног броја, подразумевају се делатности у смислу важећих аката о класификацији делатности.

 Таксени обвезници, правна лица која су у извештајној години остварили приход изнад 50.000.000,00 динара, обавезни су да до 31. јула сваке године за коју се утврђује локална комунална такса за истицање фирме на пословном простору, поднесу пријаву Општинској управи општине Кнић – Одељењу за финансије, буџет и изворне приходе – Локалној пореској администрацији са подацима о разврставању по величини у складу са законом којим се уређује рачуноводство и о оствареним пословним приходима за годину која претходи години за коју се врши утврђивање комуналне таксе.

 Таксени обвезници, предузетници који су у извештајној години остварили пословни приход изнад 50.000.000,00 динара, обавезни су да до 31. јула сваке године за коју се утврђује локална комунална такса за истицање фирме на пословном простору, поднесу пријаву Општинској управи општине Кнић – Одељењу за финансије, буџет и изворне приходе – Локалној пореској администрацији са подацима оствареним пословним приходима за годину која претходи години за коју се врши утврђивање комуналне таксе.

 Пријава за утврђивање комуналне таксе за истицање фирме на пословном простору подноси се на обрасцу „П ЛКТ“ који је саставни део ове одлуке (Прилог 1).

 Ако таксени обвезник не поднесе пријаву за утврђивање комуналне таксе за истицање фирме на пословном простору, обавезе по основу локалне комуналне таксе биће утврђене решењем на основу података којим располаже Општинска управа општине Кнић – Одељење за финансије, буџет и изворне приходе – Локална пореска администрација.

 Пореско решење о утврђивању комуналне таксе за истицање фирме утврдиће се без претходног изјашњења обвезника о чињеницама које су од значаја за одлучивање.

 Ослобађају се плаћања комуналне таксе по овом Тарифном броју, у временском периоду од три године узастопно, предузетници или правна лица која на територији општине Кнић започну делатност, почев од године започете делатности и који у ту сврху запосле и имају на раду за период за који се ослобађају, најмање 4 радника са пребивалиштем на територији општине Кнић. Право на ослобађање стичу достављањем одговарајућих доказа о броју запослених радника за сваку годину посебно за коју је предвиђено ослобађање овим Тарифним бројем, Општинској управи општине Кнић – Одељењу за финансије, буџет и изворне приходе – Локалној пореској администрацији.

 Изузимају се од ослобађања од плаћања комуналне таксе по овом ставу предузетници и правна лица која започну и обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга, ноћних барова и дискотека.

 Правна лица и предузетници, који већ обављају делатност на триторији општне Кнић (осим правних лица и предузетника који обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга и ноћних барова и

дискотека), ослобађају се плаћања комуналне таксе по овом Тарифном броју, у временском периоду од три године узастопно, уколико, почев од прве године за коју траже ослобађање, запосле и имају на раду за период за који се ослобађају, поред већ запослених радика, најмање још 8 радника са пребивалиштем на територији општине Кнић. Право на ослобађање стичу достављањем одговарајућих доказа о броју додатно запослених радника за сваку годину посебно за коју је предвиђено ослобађање овим Тарифним бројем, Општинској управи општине Кнић – Одељењу за финансије, буџет и изворне приходе – Локалној пореској администрацији.

 Утврђивање, контролу и наплату таксе по овом тарифном броју врши Општинска управа општине Кнић – Одељењу за финансије, буџет и изворне приходе – Локална пореска администрација.

 Такса по овом тарифном броју уплаћује се на уплатни рачун локалних јавних прихода 840-716111843 -35 модел 97 позив на број одобрења (контролни број)-044 (ПИБ/ЈМБГ).“

**Члан 2.**

 Мења се Тарифни број 2. у Таксеној тарифи Одлуке о локалним кумуналним таксама за територију општине Кнић („Службени гласник општине Кнић“, бр.29/2018), и гласи:

 За држање моторних, друмских и прикључних возила, осим пољопривредних возила и машина, утврђује се локална комунална такса и то:

1)

|  |  |  |
| --- | --- | --- |
| Ред. број | За теретна возила | Износи у динарима |
| 1 | за камионе до 2 т носивости | 1.780,00 |
| 2 | за камионе од 2 т до 5 т носивости | 2.370,00 |
| 3 | за камионе од 5 т до 12 т носивости | 4.130,00 |
| 4 | за камионе преко 12 т носивости | 5.900,00 |

2) За теретне и радне приколице (за путничке аутомобиле)..............................590,00

3)

|  |  |  |
| --- | --- | --- |
| Ред. број | За путничка возила | Износи у динарима |
| 1 | до 1.150 цм3 | 590,00 |
| 2 | преко 1.150 цм3 до 1.300 цм3 | 1.170,00 |
| 3 | преко 1.300 цм3 до 1.600 цм3 | 1.770,00 |
| 4 | преко 1.600 цм3 до 2.000 цм3 | 2.370,00 |
| 5 | преко 2.000 цм3 до 3.000 цм3 | 3.570,00 |
| 6 | преко 3.000 цм3 | 5.900,00 |

4)

|  |  |  |
| --- | --- | --- |
| Ред. број | За мотоцикле | Износи у динарима |
| 1 | до 125 цм3 | 470,00 |
| 2 | преко 125 цм3 до 250 цм3 | 700,00 |
| 3 | преко 250 цм3 до 500 цм3 | 1.170,00 |
| 4 | преко 500 цм3 до 1.200 цм3 | 1.440,00 |
| 5 | преко 1.200 цм3 | 1.770,00 |

5) За аутобусе и комби бусеве по регистрованом седишту................................50,00

6)

|  |  |  |
| --- | --- | --- |
| Ред. број | За прикључна возила: теретне приколице, полуприколице и специјалне теретне приколице за превоз одређених врста терета | Износи у динарима |
| 1 | до 1 т носивости | 480,00 |
| 2 | од 1 т до 5 т носивости | 820,00 |
| 3 | од 5 т до 10 т носивости | 1.120,00 |
| 4 | од 10 т до 12 т носивости | 1.550,00 |
| 5 | носивости преко 12 т | 2.370,00 |

7)

|  |  |  |
| --- | --- | --- |
| Ред. број | За вучна возила (тегљаче) | Износи у динарима |
| 1 | чија је снага мотора до 66 киловата | 1.770,00 |
| 2 | чија је снага мотора од 66 до 96 киловата | 2.370,00 |
| 3 | чија је снага мотора од 96 до 132 киловата | 2.980,00 |
| 4 | чија је снага мотора од 132 до 177 киловата | 3.570,00 |
| 5 | чија је снага мотора преко 177 киловата | 4.740,00 |

8) За радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела......................................1.170,00

**Члан 3.**

 Ова Одлука ступа на снагу осмог дана од дана објављивања у „Службеном гласнику општине Кнић“ а примењује се од 01.01.2021. године.

У Книћу, 07.12.2020. године,

Број: 434-1925/2020-03

Нацрт припремио:

Небојша Томовић

 **Начелник Општинске управе**

 **Марина Петровић**

**О б р а з л о ж е њ е**

 **Правни основ,**

 Правни основ за доношење ове одлуке садржан је у одредби члана 6. став 1. тачка 3. Закона о финансирању локалне самоуправе („Сл. гласник РС“, бр. 62/06, 47/11, 93/12, 99/13, 125/14, 95/15, 83/16, 91/16,104/16. др. закон, 96/17 и 89/2018 – усклађ. дин износи, 86/2019-усклађени дин. износи и 126/2020 – усклађени дин. износи) којом је прописано да јединици локалне самоуправе припадају изворни приходи у погледу локалних комуналних такси остварени на њеној територији. Одредбом члана 60. Закона о финансирању локалне самоуправе, прописано је да јединица локалне самоуправе у целости утврђује, наплаћује и контролише јавне приходе из члана 6. овог закона почев од 1. јануара 2007. године, а одредбом члана 11. став 1. истог закона прописано је да Скупштина јединице локалне самоуправе може увидити локалне комуналне таксе за коришћење права, предмета и услуга.

 Одредбом члана 32. став 1. тачка 13. Закона о локалној самоуправи („Службени гласник РС“, бр. 129/07, 83/2014 – др. закон и 101/2016 – др. Закон и 47/2018) прописано је да скупштина општине, у складу са законом утврђује општинске таксе и друге локалне приходе који општини припадају по закону.

 **Разлози за доношење одлуке**

 Одредбама члана 7. Закона о финансирању локалне самоуправе предвиђено је да скупштина јединице локалне самоуправе својом одлуком утврђује стопе изворних прихода, као и начин и мерила за одређивање висине локалних такса и накнада, у поступку утврђивања буџета за наредну годину.

Одредбама члана 11. став 1. наведеног закона предвиђено је да скупштина јединице локалне самоуправе може уводити локалне комуналне таксе за коришћење права, предмета и услуга.

 Одредбама члана 18. наведеног закона, прописано је да се актом скупштине јединице локалне самоуправе којим се уводи локална комунална такса утврђују обвезници, висина, олакшице, рокови и начин плаћања локалне комуналне таксе.

**Образложење предложених решења,**

 Одредбом члана 7. став 1. Закона о финасирању локалне самоуправе, прописано је да стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом а у ставу 2. истог члана закона, прописано је да се одлука из става 1. овог члана доноси након одржавања јавне расправе, а може се мењати највише једанпут годишње и то у поступку утврђивања буџета јединице локалне самоуправе за наредну годину.

 Одредбом члана 7. став 3. Закона, прописано је да се изузетно одлука из става 1. овог члана, може се изменити и у случају доношења, односно измене закона или другог прописа којим се уређују изворни приходи једдинице локалне самоуправе.

 Одредбом члана 15в. став 1. Закона о финасирању локалне самоуправе („Сл. гласник РС“, бр. 62/06, 47/11, 93/12, 99/13, 125/14, 95/15, 83/16, 91/16,104/16. др. закон, 96/17 и 89/2018 – усклађ. дин износи, 86/2019-усклађени дин. износи и 126/2020 – усклађени дин. износи), утврђени су највиши износи локалне комуналне таксе за држање моторних друмских и прикључних возила, осим пољопривредних возила и машина, која се плаћа приликом регистрације возила, а ставом 2. истог члана закона прписано је да се највиши износи локалне комуналне таксе из става 1. овог члана усклађују годишње, са годишњим индексом потрошачких цена, које објављује републички орган надлежан за послове статистике, при чему се заокруживање врши тако што се износ од пет динара не узима у обзир, а износ преко пет динара заокружује на десет.

 **Средства за спровођење одлуке,**

 За спровођење ове Одлуке о локалним комуналним таксама није потребно ангажовање додатних средстава из буџета општине Кнић.